Rada Krivokapic Radonjic dobila 
prestižnu nagradu za najbolju 
svjetsku kreatorku 


Sudije je posebno impresionirao Radin fokus na klasične dizajne koji laskaju 
njenim klijentima i slave modu i izraz koji ona donosi 


Crnogorska dizajnerka i stilistkinja Rada Krivokapić Radonjić, u svoju 
bogatu modnu karijeru, uvrstila je još jedan uspjeh, i to svjetski. Naime, 
onda je proglašena za najbolju svjetsku modnu dizajnerku za 
2022/2023. godinu u organizaciji Corporate Live Wire, a u kategoriji 
Fashion Deseigner Of The Year. 


-Za mene ova nagrada predstavlja podstrek i olakšanje za završetak 
planiranih projekata za moje brendove koji su veoma zahtjevni. 
Najavljujem novi i moj poslednji brend u toku realizacije ovih projekata 
koji je zahtjevniji od projekata na kojima trenutno radim. Ovaj osjećaj 
je zaista neopisiv, ali nažalost zbog smrti majke koja se desila nekoliko 
dana prije objave pobjednika za najboljeg svjetskog modnog dizajnera 
godine, nemoguće je uživati u ovom velikom uspjehu -kazala je 
dizajnerka za Dan portal. 


Corporate LiveWire sa sjedištem u Londonu ovu nagradu dodjeljuje već 
godinama unazad, a dizajnerka je u februaru ove godine dobila 
obavještenje o nominaciji za ovu prestižnu nagradu. Vijest se brzo 
proširila i u britanskim medijima. 


-Sudije je posebno impresionirao Radin fokus na klasične dizajne koji 
laskaju njenim klijentima i slave modu i izraz koji ona donosi. Kao 
društveno i ekološki osviješćen modni dizajner i stilista, Rada je na čelu 
industrije, istovremeno usvajajuci prihvaćene modne procese i 
uspostavljajući nove dizajne kako bi pomogla u odgovornijem putu 
naprijed. Put koji je odabrala pokazuje nezaboravan stil kao 
vrednovanje zaštite ljudi i planete. Rada je u stanju da uradi sve ovo, 
poštujući svoju inherentnu kreativnost i prepoznatljiv izraz koji je dio 
njenih modnih brendova - navodi se u tekstu. Među kriterijumima za 
ovu prestižnu nagradu nalaze se inovativnost, doprinos kulturi, održivi 
dizajn, stil, doslednost i kvalitet. 


Podsjetimo, Rada Krivokapić Radonjić je stilista i modni dizajner iz Crne 
Gore najpoznatija po kreiranju odjevnog predmeta pod nazivom 
Kovilm. Redizajnirana kravata i leptir mašna stekle su međunarodno 
priznanje, kao i njena narodna nošnja Zentivns. Radini dizajni su 
napravljeni korišćenjem ekološki prihvatljivih materijala i dosledno su 
najvišeg kvaliteta, sa posebnim naglaskom na eleganciju i klasični 
dizajn. Nakon što je diplomirala modni dizajn na Ecole de la Chambre 
Sindicale, u saradnji sa Akademijom likovnih umjetnosti u Beogradu, 
modna kreatorka i stilistkinja je završila stručnu praksu kod Đorđa 
Armanija i nastavila da radi na televiziji kao savjetnik za stil. Njene 


modne revije su emitovane na televiziji uživo. 

